Mɛni He Je Nɛ E Sɛ Nɛ Ma Hyɛ Bɔmi Nami He Fonihi? | Nihewi Kɛ Yihewi Biɔ Ke\nKANE NGƐ Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Fijian Finnish French Ga Georgian German Greek Greenlandic Haitian Creole Hebrew Hiligaynon Hindi Hungarian Icelandic Iloko Indonesian Italian Japanese Kikaonde Kinyarwanda Kirghiz Kirundi Korean Lingala Lithuanian Macedonian Malagasy Malayalam Maltese Myanmar Norwegian Papiamento (Curaçao) Polish Portuguese Punjabi Romanian Russian Sepedi Serbian Serbian (Roman) Setswana Shona Sinhala Slovak Slovenian Spania Swahili Swedish Tagalog Tatar Telugu Thai Tsonga Turkish Twi Ukrainian Vietnamese Xhosa Yoruba Zulu\nAnɛ o ma nyɛ maa yu o he ngɛ he lo?\nLakpa munyuhi kɛ anɔkuale munyuhi\nBɔ nɛ o maa pee ha kɛ kua bɔmi nami he fonihi\nKe o kɛ Intanɛti tsuɔ ní ɔ, moo hyɛ blɔ kaa o ma nyɛ maa na ní komɛ nɛ sɛ. Hayley nɛ e ye jeha 17 ɔ de ke, “Amlɔ nɛ ɔ, nihi hla we bɔmi nami he fonihi hu, mohu ɔ, bɔmi nami he fonihi lɛ ngɛ nihi hlae.”\nKe o fia o pɛɛ si kaa o be bɔmi nami he fonihi hyɛe po ɔ, o kɛ e he ka ma nyɛ maa kpe. Greg nɛ e ye jeha 18 de ke, “I de ye he ke, i be bɔmi nami he foni hyɛe, se i nyɛ we. O be nyɛe ma de ke moo lɛɛ o be eko hyɛe gblee.”\nMwɔnɛ ɔ, bɔmi nami he fonihi pɔ he wawɛɛ pe be ko nɛ be ɔ. Behi fuu ɔ, nihewi kɛ yihewi komɛ poɔ mɛ nitsɛmɛ a he foni be mi nɛ a hɛɛ a he gu, nɛ a kɛ maneɔ ni kpahi.\nMo kadi: Mwɔnɛ ɔ, nihewi kɛ yihewi kɛ bɔmi nami he foni hyɛmi he kahi kpeeɔ wawɛɛ pe nɔ́ nɛ a fɔli kɛ kpe be ko nɛ be ɔ. Sane ɔ ji, anɛ o ma nyɛ maa yu o he ngɛ bɔmi nami he fonihi a hyɛmi he lo?—La 97:10.\nHeto ɔ ji ee. Ke o suɔ nɛ o yu o he ɔ, o ma nyɛ. Se kekleekle ɔ, e sa nɛ o le kaa bɔmi nami he foni hyɛmi hí. Ha nɛ wa susu lakpa munyuhi nɛ nihi tuɔ ngɛ bɔmi nami he fonihi a he kɛ anɔkuale nɛ kɔɔ he ɔ he nɛ waa hyɛ.\nLakpa munyu: Tɔmi ko be he kaa o maa hyɛ bɔmi nami he foni.\nAnɔkuale munyu: Bɔmi nami he foni hyɛmi puɛɔ nɔ juɛmi kaa bɔ nɛ taba numi puɛɔ nɔ fakafaka a. E ma puɛ mo. Mawu to bɔmi nami he blɔ nya kɛ ha huno kɛ e yo konɛ suɔmi nɛ ngɛ a kpɛti ɔ mi nɛ wa. Se bɔmi nami he fonihi pueɔ blɔ nya nɛ Mawu to nɛ ɔ hɛ mi si. (1 Mose 2:24) E haa nɛ nihi nɛ́ tɔmi ngɛ ní yayahi a he, nɛ a yeɔ nihi nɛ a peeɔ nɔ́ nɛ da a he fɛu. Kaa nɔ hyɛmi nɔ́ ɔ, womi mi ní leli komɛ tsɔɔ kaa yihi nɛ a peeɔ mɛ basabasa a he pee we nyumuhi nɛ a pɔɔ bɔmi nami he fonihi hyɛmi ɔ mɔbɔ.\nBaiblo ɔ tsɔɔ kaa ni komɛ ngɛ nɛ “a zo tɔ ywia.” (Efeso Bi 4:19) A he nile gbo, lɔ ɔ he ɔ, ke a ngɛ ní yayahi pee ɔ, e hɛwi mɛ.\nLakpa munyu: Bɔmi nami he fonihi maa ye bua mo konɛ o kase bɔmi nami he ní.\nAnɔkuale munyu: Bɔmi nami he fonihi haa nɛ nɔ hɛ kɔ̃ɔ. E haa nihi susuɔ kaa a bɔ yihi loo nyumuhi kɛ ha a hɛja jemi. Níhi a mi hlami ko tsɔɔ kaa ke nihi nɛ bɔmi nami he fonihi hyɛmi tlɔ a he ɔ sɛ gba si himi mi ɔ, a nɛ́ bua jɔmi ngɛ bɔmi nami mi.\nBaiblo ɔ deɔ Kristofohi kaa a kua ‘yo kɛ nyumu yakayaka fiɛmi, mu ní tsumi, akɔnɔ yaya, kɛ hɛ tsumi’—kɛ níhi tsuo nɛ ma ha nɛ nɔ ko maa hyɛ bɔmi nami he fonihi.—Kolose Bi 3:5.\nLakpa munyu: Nihi nɛ a hyɛ we bɔmi nami he fonihi ɔ a hɛ mi tsɔ we.\nAnɔkuale munyu: Nihi nɛ a hyɛ we bɔ mi nami he fonihi ngɛ bumi nɛ mi kuɔ kɛ ha bɔmi nami. A naa bɔmi nami kaa nike ní nɛ Mawu bɔ kɛ ha nyumu kɛ yo nɛ a sɛ gba si himi mi pɛ. Ke nihi nɛ a hyɛ we bɔmi nami he fonihi sɛ gba si himi mi ɔ, a náa bua jɔmi.\nBaiblo ɔ laa we níhi a nɔ ngɛ bɔ nami he. Kaa nɔ hyɛmi nɔ́ ɔ, Baiblo ɔ de hunomɛ ke: “O nihe mi yo kpeekpee ɔ, ná e he bua jɔmi. . . nɛ e suɔmi ɔ nɛ fi mo kɛ mɛtɛ e he daa.”—Abɛ 5:18, 19.\nKe e peeɔ mo kaa e he maa wa kaa o ma kua bɔmi nami he fonihi a hyɛmi ɔ, mɛni ma nyɛ maa ye bua mo? Ní kasemi womi nɛ ji, “Yu O He Ngɛ Bɔmi Nami He Fonihi A He” ɔ ma nyɛ maa ye bua mo.\nMo ná nɔ mi mami kaa o ma nyɛ ma kua bɔmi nami he fonihi. Ke o hyɛɛ eko po ɔ, o ma nyɛ ma kpa. Ke o pee jã a, o ma ná he se wawɛɛ.\nKaa nɔ hyɛmi nɔ́ ɔ, Calvin tsɔɔ kaa benɛ e ye maa pee jeha 13 nɛ e bɔni bɔmi nami he fonihi hyɛmi. E de ke: “I le kaa e hí mohu lɛɛ, se i nyɛ we nɛ ma kpa hyɛmi. Be tsuaa be nɛ ma hyɛ eko ɔ, i peeɔ basaa. Pee se ɔ, ye papaa na. Ngɛ anɔkuale mi ɔ, lɔ ɔ mohu ha nɛ ye he mi jɔ mi! Bɔɔbɔɔbɔɔ ɔ, e ye bua mi nɛ i kpa hyɛmi.”\nCalvin ma e juɛmi nya si kaa e be bɔmi nami he fonihi hyɛe hu. E de ke: “E dɔɔ mi wawɛɛ kaa i hyɛ bɔmi nami he fonihi, ejakaa loloolo ɔ, i kaiɔ níhi nɛ i hyɛ ɔ. Niinɛ, be komɛ ɔ, e peeɔ mi kaa ma kpale ya hyɛ jamɛ a foni ɔmɛ ekohu. Se i naa kaa be tsuaa be nɛ ma pee Yehowa suɔmi nya ní ɔ, ye bua jɔɔ wawɛɛ. Enɛ ɔ ye bua mi nɛ i hyɛ we bɔmi nami he fonihi hu.”\nSuhi kɛ níhi nɛ tlɔɔ nɔ he Tue Mi Jɔmi Kɛ Bua Jɔmi Nihewi Kɛ Yihewi Biɔ Ke Nihewi Kɛ Yihewi\nNIHEWI KƐ YIHEWI A NÍ KASEMI WOMIHI\nMo Kua Bɔmi Nami He Fonihi